
La finele anului trecut Consiliul Local Bradu aproba noul Plan de Urbanism 
General al comunei, realizat la iniţiativa reprezentanţilor Executivului din 
Primărie. În urma realizării PUG-ului, suprafaţa terenurilor din intravilanul 
comunei s-a mărit de la 1.500 de hectare, la 2.100. Terenurile cuprinse în 
intravilan se află cele din zona Târgului săptămânal, în aproape toată zona 
Geamăna și în satul Bradu. 














In consecinţă, proprietarii de terenuri din această zonă 
trebuie să-și actualizeze documentaţia cadastrală a terenurilor 


- Declaraţie notarială care să | 
cuprindă fraza “Sunt de acord cu | 





extravilane intrate în noul PUG, aceste terenuri devenind modificarea documentelor 
intravilane. Pentru inițierea acestui demers trebuie să vă cadastrale cu nr. Cadastral...., 
prezentați la Biroul de Urbanism al Primăriei Bradu, situat în avizată în data de...., întocmită 
incinta Căminului Cultural. de...., sunt de acord cu (3 
Acte necesare modificarea limitelor conform *- 





Originale: schiţei prezentate, pe care Legalizate 
- Certificat fiscal de impozitare la teren și construcţii, personal am indicat-o firmei de cadastru autorizate......, îmi - Actul de proprietate, titlul de proprietate, certificat de 
certificat care este valabil 1 lună. asum răspunderea pentru limitele prezentate personal care sunt moştenitor. 


întocmai cu documentaţia topo cadastrală, de asemenea sunt de 
acord cu suprafața reieșită în urma măsurătorilor, de .... mp”, și 
sunt de acord cu modificarea în cartea funciară a noii suprafețe." 


- Certificatul de căsătorie 
- Acordul băncii, dacă este cazul 
Copii xerox 


- Adeverinţă de rol cu suprafaţa construcţiilor, anul acestora, 
regimul de înălțime, adresa cu mențiunea că ţine loc și de 
nomenclator stradal - valabil 1 lună. 


- Anexe semnate/ștampilate proprietar. 





e Schimbarea planului tarifar la plata 
gunoiului poate duce, pe viitor, la 
costuri mai mici pentru populaţie! 





În acest moment Argeșul se numără 
printre puţinele judeţe din ţară care au un 
grad de acoperire de 100% cu servicii de 
colectare și transport al deșeurilor (adică 
există operator de salubritate în absolut toate 
cele 102 localităţi ale judeţului), și-a închis 
toate depozitele de gunoi neautorizate și a 
construit depozitul ecologic de la Albota, 
singura facilitate autorizată şi acceptată 
potrivit normelor europene. În plus, valorifică 
o parte din deșeuri atât ca materiale 
reciclabile sau compost cât și, mai nou, drept 
combustibil energetic. 

Însă, schimbările legislative permanente în 
domeniu impun o continuă modificare a 
modalității de acțiune pe plan local. Ultimele 
modificări în acest sens sunt legate de 
introducerea, în Legea 211/2011 a 
obligativităţii aplicării principiului plătește 
cât arunci. În acest sens, ADI SERVSAL 
Argeș propune schimbarea planului 
tarifar pentru populaţie și trecerea la un 
sistem de plată cu taxă diferențiată. 


- Actualizarea terenului din extravilan în intravilan. 











Gabriel Moiceanu, director executiv ADI 
SERVSAL Argeș, explică în ce constă schimbarea, 
de ce e motivată și ce rezultate va avea. 

„Modificarea planului tarifar are legătură 
cu felul în care selectăm, colectăm, 
transportăm și depozităm deșeurile. Mai exact, 
s-a modificat Legea 211 și trebuie să plătim 
cât aruncăm! Se va factura cantitatea de 
deșeuri ridicată, iar apoi se va împărți costul 





La solicitarea preoților din Parohia 
Geamâna, dar și a enoriașilor de aici, 
Cimitirul Geamăna se va extinde. 
Este vorba de o suprafaţă de 7.000 
de metri pătraţi, teren situat în 
vecinătatea actualului cimitir. 





Suprafaţa de teren urmează a fi 
achiziționată de Unitatea Administrativ 
Teritorială Bradu și, pentru a putea căpăta 
destinația dorită, trebuie urmaţi mai mulți pași 
prevăzuţi de lege. Pentru început va fi 
desemnat un evaluator care să stabilească 








evaluări 











întocmit un studiu de 


va fi 








către populaţie. Calculele se vor face pe 
istoricul din anul precedent și se vor 


1 fundamenta costuri de colectare pe tonă 


pentru rezidual, biodegradabil, reciclabil şi 
construcţii. Modificările vor duce nu doar la 
scăderea prețului la populaţie, pentru că astfel 
costurile se împart la toţi cetăţenii, nu doar la 
cei de bună credinţă care își achită conştiincios 
obligaţiile, ci și la creșterea calităţii serviciului! 
În plus, acest sistem de taxare va duce și la 
dezvoltarea sistemului de colectare separată și 
la un raport calitate/preţ mult mai eficient. 

În mediul rural, pentru colectare din poartă 
în poartă, din simularea făcută pe noile 
taxe/tarife/tonă propuse de operator, dacă un 
cetățean generează în medie 0,45kg/zi, adică 
13,7kg/luna, ajungând astfel la 165 de 
kilograme de deșeuri pe an, prin aplicarea 
taxei ar plăti 4,87 lei. În acest moment plătesc 
7 lei/persoană! Sunt UAT-uri în mediu rural 
care au aprobat modificarea sistemului de 
colectare a deșeurilor și noul sistem de plată 
diferențiată a serviciului: 5 lei/pers/lună 
pentru cine selectează deșeurile și 7 
lei/pers/lună pentru cine nu selectează! Noul 
plan tarifar presupune că, dacă la nivelul unei 


- Copie buletin proprietari. 


comunități se reușește scăderea cantității de 
deșeuri, și mă refer strict la cel rezidual, acesta 
poate avea preţuri din ce în ce mai mici! Și cum 
poate scădea? Simplu. Avem deja multe 
proiecte în acest sens: SACUL Galben pentru 
plastic, hârtie, metal şi SACUL Verde pentru 
sticlă și COMPOSTORUL. Am implementat în 
peste 70 de comune deja colectarea separată a 
materialelor reciclabile în SACUL Galben care 
trebuie să fie colectat de operatorul desemnat 
prin licitație publică și are licență de operare 
pe aria respectivă. De asemenea, devierea 
deșeurilor biodegradabile la nivelul 
gospodăriilor individuale în compostoarele pe 
care ADI Servsal le-a pus GRATUIT la dispoziţia 
celor interesaţi în ultimii 3 ani (peste 47.000 de 
unități), ar scădea considerabil cantităţile pe 
care operatorii de salubritate le ridică. În anul 
2017 peste 11.000 de tone au fost deviate în 
aceste compostoare individuale și peste 70.000 
de tone (iarbă, buruieni, crenguţe, coji de 
alimente, legume și fructe stricate, zaț de cafea, 
pământ, gunoi de grajd etc.) au ajuns pe 
platformele de compost (18.000 de tone ) sau 
în depozit în amestec cu deșeurile reziduale, 
diferența.” 


Lucrări de înfrumusețare a comunei 


După decolmatarea și amenajarea 
lacului din Bradu de Jos, administraţia 
comunei are în vedere noi lucrări de 
înfrumusețare a comunei în zonă. Este 
vorba de amenajarea unui spaţiu 
verde în zona Heleșteu și, ulterior, a 
unui loc de joacă. 





În acest sens, în şedinţa Consiliului Local 
din 28.06.2018 a fost aprobat un proiect de 
hotărâre prin care trei terenuri, în suprafaţă 
totală de 2.289 mp, au fost introduse în 
domeniul public al Unităţii Administrativ - 


unele lângă altele, în zona Heleșteu, au fost 
administrate în mod continuu de comuna 


oportunitate privind vânzarea, concesionarea 
ori închirierea acestui teren. 


Teritoriale Bradu. Cele 3 suprafeţe, situate 


Bradu, fiind de utilitate publică. 


prețul de piaţă al terenului. Pe baza acestei 

Administraţia din Bradu a recepționat lucrările de reabilitare a Școlii “lon 
Creangă” și a Grădiniţei “Scufiţa Roşie”. Au fost renovate fațadele, s-a înlocuit 
gresia şi faianţa, s-au efectuar reparaţii la instalaţiile electrice și sanitare și a 


fost refăcută împrejmuirea celor două unităţi de învățământ. 











_ Staţia de maxi- -taxi de la Regia Judeţeană de Apă 

De asemenea s-a încheiat și că ca Străzii Școlii, acolo 
unde a fost turnat asfalt pe aproximativ 300 de metri și au fost 
refăcute marcajele rutiere. La Căminul Cultural și la Baza 


Sportivă au fost montate 2 paratrăznete. 





O 





altă investiție 
finalizată a constat î 
reabilitarea a trei staţii de 
maxi-taxi de pe raza 
comunei (zona Ghineasca, 
Pasarelă DN 65B și cea de 
la Regia Judeţeană de 
| Apă), amenajându-se, 
| totodată, şi partea care 

asigură accesul 
mijloacelor de transport 








Strada Gheorghe Barbu urmează a fi asfaltată 














în respectivele stații. 
O serie de investiţii 
3 premergătoare execuţiei propriu-zise. Astfel, s-au metri). 
întocmit documentaţiile care vizează studiul de 
fezabilitate în vederea modernizării prin asfaltare a studiului de fezabilitate în vederea execuției unui podeț pe 
străzii Gheorghe Barbu. Urmează scoaterea la strada Vergelani. Proiectul prevede și amenajarea de rampe de 
licitaţie a proiectării şi execuţiei. Dacă nu vor exista acces și amenajare acces în gospodării. Podețul a fost deteriorat 
contestaţii, se speră în demararea lucrărilor la finele În urma inundațiilor. 
lunii iulie. Vor fi asfaltați aproximativ 400 de metri 
liniari, se vor realiza inclusiv marcaje iar, ulterior,se studiul de fezabilitate şi proiectul tehnic pentru investiţia ce 
va realiza aici și canalizare pluvială. Tot legat de reabilitarea prevede forarea unui puț în satul Geamăna și amenajarea în 
infrastructurii rutiere, a fost atribuit contractul pentru acea zonă a unei fântâni publice, asemenea celeia dată în 
întocmirea studiului de fezabilitate în vederea asfaltării folosinţă în aprilie anul acesta în Bradu de Jos. 


se află în fazele străzilor Gorunului (aprox. 450 metri) şi Liliacului (aprox. 300 


De asemenea, a fost atribuit contractul de întocmire a 


Nu în ultimul rând s-au întocmit documentațţiile tehnice, 

Potrivit normelor Uniunii Europene, gradul de asigurare a accesului la servicii de 
alimentare cu apă, gaze naturale, energie electrică și canalizare trebuie să fie 
asigurat în proporţie de 100% pentru fiecare localitate. La solicitarea locatarilor 
străzii Cornului și în spiritul acestei norme europene, administraţia din Bradu are 
în vedere extinderea alimentării cu gaze pe această stradă. 


În acest sens, Consiliul Local Bradu a 
adoptat o hotărâre prin care se aproba 
investiția în extinderea reţelei de gaze pe 
strada Cornului, investiție în sumă de 
12.333,16 lei inclusiv TVA. Totodată, s-a 
aprobat și încheierea contractului de 
cofinanțare și cedarea în folosință către 
Distrigaz Sud Reţele a investiţiei. 

“Conform solicitărilor formulate de 
cetățenii riverani străzii Cornului din comuna 
Bradu, se doreşte extinderea reţelei de gaze pe 
aceasta stradă, dată fiind și posibilitatea 
limitată a acestora de a utiliza alte surse de 
încălzire. În urma estimărilor efectuate în 
teren de către reprezentanţii Distrigaz Sud 
Reţele, valoarea totală a investiţiei este de 

12.585,44 lei inclusiv TVA, din care în sarcina 
noastră 12.333,16 lei, diferenţa de 252,28 lei 
urmând a fi asigurată în cofinanțare de către 
Distrigaz Sud Reţele.”, a arătat primarul Dan 
Stroe în expunerea de motive care a însoțit 
proiectul de hotărâre de consiliu supus la vot. 

Primăria Bradu va suporta cea mai mare 
parte a costului lucrării deoarece 
concesionarul rețelei, Distrigaz Sud Reţele, a 
refuzat să finanțeze cu fonduri proprii 
investiția, precizând că extinderea rețelei de 
gaze pe strada respectivă nu este din punctul 
lor de vedere economic justificată. În această 
situație, singura soluţie legală este finanțarea 
aproape în totalitate a investiţiei de către 
Primăria Bradu. 

Fenomenele meteorologice severe care au afectat comuna Bradu de-a lungul timpului și în mod special în 
perioada mai-iunie 2018, demonstrează că, fără o sistematizare punctuală a reţelei de preluare a apelor 
pluviale, cetăţenii comunei Bradu vor fi afectaţi permanent de inundaţii. Pe străzile pentru care sunt propuse 
investiţiile în reţelele de canalizare pluvială colectarea apelor provenite din ploi se face pe șanțuri de pământ 
care nu asigură o scurgere uniformă datorită colmatărilor frecvente, a lipsei unei pante calculate în raport de 
debitele de apă precum și a dimensionării necorespunzătoare a podeţelor care asigură accesul în gospodării. 


În acest context, administraţia din Bradu are în desfăşurare, 
în diverse etape, o serie de investiţii care vizează reducerea 
riscului la inundații. Astfel, pe strada Morocești se află în plină 
desfășurare lucrări de introducere a canalizării pluviale, pe 
aproximativ 500 de metri, pe ambele părţi. După realizarea 
canalizării, vor fi amenajate trotuare, pe ambele sensuri de 
mers. 

Tot în plină desfășurare se află și lucrările privind realizarea 
unei stații de pompare pe strada Livezilor, zona cu cele mai 
mari probleme în ceea ce privește inundaţiile. Din Livezilor, 
stația va pompa apa provenită de la ploi în canalizarea pluvială 
de pe strada Teilor, iar de acolo, către rețeaua din strada 
Primăverii. 

Canalizare pluvială pe Serelor, 

Tăbăcăriei și Principală-stânga 

Din analiza receptorilor care pot prelua ape pluviale, s-a 
constatat că pârâul de pe Valea Geamăna, pe care au fost 
executate lucrări de decolmatare, poate prelua o parte din 
aceste ape cu condiția amenajării în amonte a unor reţele 
pluviale corect dimensionate. 

În urma studiului de fezabilitate efectuat în vederea 
realizării rețelei de canalizare pluvială pe strada Serelor, 
Pasarelă DN 65B - Moară), din cele două variante de execuţie 
propuse, varianta optimă este cea a unei rețele de canalizare 
pluvială prin tuburi PVC îngropate, dat fiind faptul că, după 
realizarea acesteia este absolut necesară conformarea cu 
prevederile Ordonanţei Guvernului nr.43/1997 actualizată, 
care prevede la art.19: “Consiliile locale vor asigura în 
intravilan, condiţiile de deplasare a pietonilor și cicliștilor, prin 
amenajări de trotuare și piste”, 

Odată stabilită modalitatea de execuţie, Consiliul Local 
Bradu a aprobat prin hotărâre indicatorii tehnico - economici 
ai acestei investiţi, menită să diminueze considerabil riscul de 
inundații pe aceste străzi: 

- Canalizare pluvială strada Serelor - valoare totală cu TVA 
- 571.476 lei, din care construcţii + montaj - 458.150 lei; 

TVA - 877.128 lei, din care construcţii + montaj - 710.073 lei; 

- Canalizare pluvială strada Principală (stânga) - valoare 
totală cu TVA 622.159 lei, din care construcţii + montaj - 
502.180 lei. 

Lucrările de realizare a canalizării pluviale vor începe pe 
(stânga - porțiunea Pasarelă DN 65B - Moară - 880 m), după 
care va urma strada Serelor (900 m). După introducerea 

rețelei de canalizare pluvială, pe toate cele trei străzi vor fi 
amenajate trotuarele. 


Se caută soluţii pentru prevenirea 


inundaţiilor pe strada Serelor 

Administratorul public Adrian Oprea, din cadrul Primăriei 
Bradu, a prezentat în cadrul Consiliului Local un raport de 
specialitate cu privire la soluţiile de remediere a situaţiei ce a 
dus la inundarea gospodăriilor de pe strada Serelor. In baza 
acestui raport, primarul Dan Stroe a propus consilierilor locali 
să adopte o hotărâre prin care să se aprobe identificarea unei 
soluţii și întocmirea documentaţiei tehnico-economice pentru 
punerea în aplicare a soluţiei ce va fi identificată. 

Se lucrează la căminul staţiei 
de pompare de pe Livezilor 


L] 


Situaţia existentă 

“Punctul cel mai de jos din strada Serelor colectează inerţial 
apele meteorice care se scurg pe șanțurile amenajate pe 
ambele părți ale acestei străzi. Punctul cel mai de jos îl 
reprezintă un canal natural care vine din zona DN 65 Piteşti — 
Slatina, subtraversează D] 659 , strada Serelor și apoi pleacă 
dintr-o cameră de cădere printr-o tubulatură cu dimensiunea 
de 800 mm, ieșind în canal deschis, care ulterior se scurge în 
mod natural pe câmp, către Râul Neajlov. 

Datorită faptului că unul dintre proprietari, care a construit 
peste această tubulatură a înlocuit circa 20 ml de tub de 800 

Lucrări de introducere a canalizării pluviale pe str. Morocești 

















Strada Tăbăcăriei 

mm în diametru cu o tubulatură mult mai mică, probabil de 
250 mm, care trece pe sub imobil, apa pluvială care în mod 
normal ar fi curs firesc, refulează și curge pe la suprafaţă, 
inundând astfel toate celelalte gospodării din zonă.", se arată în 
raportul de specialitate întocmit de administratorul public, 
care a identificat două posibile soluţii pentru remedierea 


problemei: 


Varianta 1 

e Obturarea conductei de 250 mm și subtraversarea pe 
terenul proprietarului (care și-a manifestat acordul în formă 
autentică), cu tub din beton de 800 mm, pe cca 18 - 20 ml, 
subtraversarea următoarei proprietăţi pe o lungime de cca 5 
ml cu condiţia acceptului proprietarului și cu precizarea că 
prin operațiunile ce se vor executa va fi afectată o fundaţie de 
gard din beton și o placă turnată pentru execuţia unei 
construcții și afectarea unei a treia proprietăţi, vecine 
celorlalte două, pe care se află o cameră de cădere în care va fi 
conectată tubulatura astfel concepută. 


Varianta 2 

e Construirea unei rețele de apă pluvială în contrapantă 
(diferenţa de nivel cca 6 metri) pe strada Serelor și apoi pe 
strada Labirintului, care este drum privat, proprietarul 
drumului manifestându-și verbal acordul pentru executarea 
lucrării, lungimea totală a traseului fiind de circa 300 - 350 ml. 

În urma şedinţei ordinare din 28.06.2018, Consiliul Local 
Bradu a aprobat executarea de lucrări pentru remedierea 
situației ce a dus la inundarea gospodăriilor de pe strada 
Serelor, în varianta optimă, variantă care va fi aleasă de 
către un specialist. Totodată, CL Bradu a aprobat și 
întocmirea documentației  tehnico-economice pentru 
realizarea lucrărilor. 





Canalul de pe strada Serelor 

Lotul de gimnastică al CS Real Bradu va participa, i 
în perioada 20-26 iulie la Năvodari la un concurs Gimnastele, la antrenamentele de dinaintea concursului 
internaţional (balcanic) de gimnastică acrobatică, | 
întrecere la care s-au înscris peste 1.600 de 
sportivi. Concursul constituie criteriu de calificare 
la Campionatul Mondial de la Viena! 





























Fetiţele, cu vârste cuprinse între 8 și 10 ani, vor concura la 
Năvodari la categoriile grup, minigrup, master-grup, solo și 
duo. În premieră, sportivele de la Bradu vor intra vor prezenta 
un număr alături de antrenoarea lor, Carmen Manole. lată și 
numele celor 9 fete care compun lotul de gimnastică ritmică al 
CS Real Bradu: lonete Teodora, Zamfir Alexia, Danciu Ştefania, 
Dumitrache Alexandra, Marinac Delia, Dinu Elena, Florica 
Alisa, Voiculescu Ioana, Octavian Maria. 

“Concursul constituie criteriu de calificare la Campionatul 
Mondial ce se va desfășura anul viitor, la Viena. Doar locurile | 
se califică la acest campionat mondial. În afară de concursul de 
la Năvodari, în toamnă va mai avea loc încă unul - “Trofeul 
Balcanic” de la Buzău, în urma căruia se poate obţine, de 
asemenea, calificarea la Campionatul Mondial. Sunt convinsă 
că fetele vor da totul la aceste două concursuri, pentru a 
îmbogăţi palmaresul clubului și pentru a face o și mai bună 
popularizare a acestui sport în rândul copiilor. Vreau să vă 
spun că, în ultima perioadă, alte 6 fete s-au înscris la această 
disciplină. Contează foarte mult că li se asigură toate condiţiile 
necesare performanţei. Acum dispunem și de o saltea de 
antrenament profesională, așa că nu mă îndoiesc de faptul că 

Patru copii din Bradu, 
componenți ai Clubului 
Sportiv Municipal Pitești, 
au obţinut rezultate 
excelente la Campionatul 
Naţional de judo Under 
11, desfășurate în luna 
iunie în orașul Mangalia. Astfel, 
Anghel Mario și lon Denis-Andrei 
au obținut locul 1 la categoriile lor 
de greutate, iar Neacșu Rareș și 
Andrei Eduard s-au clasat pe 

















noile performanţe nu vor întârzia să apară.”, spune Cristina 
lonete, directoarea Căminului Cultural Bradu. 

La ultimul concurs la care au luat parte - Cupa Naţională 
“Real” a României, întrecere desfășurată chiar la Bradu, 








micuţele gimnaste au obținut 2 locuri 1 la grup şi mini-grup, 4 
locuri | și 2 locuri II la solo, un loc 1 la duo și un loc III la trio. 






















o hotărâre prin care cei 4 copii vor fi 
răsplătiți pentru performanţele lor. 
Stimulentele financiare aprobate de CL 
Bradu sunt în valoare de 400 de lei pentru 
fiecare sportiv. 

“Investiţia în oameni pentru creșterea 


treapta a treia a podiumului. 


Performanţele lor n-au trecut 
neobservate în comunitate. La propunerea 
primarului Dan Stroe, Consiliul Local a votat 


performanţelor școlare și sportive are drept 
consecință conturarea unor categorii de 
tineri care să aibă o percepţie reală a 
exigențelor societăţii în care trăim, iar 
efortul elevilor depus pentru obținerea 

acestor performanţe la 
concursurile naționale sportive 
trebuie apreciat de către 
întreaga comunitate. Totodată, 
aceste rezultate deosebite, dacă 
sunt premiate, constituie o 
puternică motivație pentru cei 
în cauză de a continua în același 
mod activitatea sportivă, iar 
pentru ceilalți colegi sau 
apropiaţi, constituie exemple 
stimulative”, a explicat primarul 
Dan Stroe. 








În urma susţinerii examenelor de 
Evaluare Naţională, mai mulţi elevi de 
la școlile din Bradu au obţinut 
rezultate excelente în urma cărora au 
acces la licee de prestigiu din Pitești. 
La media generală pe baza căreia s-a 
făcut repartizarea computerizată în 
învățământul liceal (repartizare în 
care s-a ţinut cont și de opţiunea 
elevului) pe lângă media obţinută la 
Evaluare, a contat în proporţie de 
20% și media generală a claselor V- 
VIII. lată cine sunt cei mai merituoși 
absolvenţi de gimnaziu din Bradu: 





e Gheorghe Marius Valentin: Colegiul 
Naţional „lon C. Brătianu' Pitești - 
Matematică-Informatică; 


e Bucur Radu George: Colegiul Naţional 
„lon C. Brătianu” Pitești - Matematică- 
Informatică; 

e Bebu Mihai Gabriel: Colegiul Naţional 
„Al. Odobescu” Pitești  Matematică- 
Informatică; 

e Voicu Mariana Laura: Colegiul 
Naţional „Al. Odobescu” Piteşti - Filologie; 

e Stanciu George Graţian - Colegiul 
Economic „Maria Teiuleanu” Pitești - Turism 
și alimentaţie. 


et tealitatea 
YBăradului 





Ţinând cont de faptul că anumite 
fapte reclamate de către cetăţeni 
nu intră în competenţa materială 
de soluţionare a Poliţiei locale, 
cred că este utilă aducerea la 
cunoștință publică a principalelor 
atribuţii prevăzute în sarcina 
acesteia de Legea nr.155 din 
2010, a Poliţiei locale, cu 
modificările și completările 
ulterioare. 


Astfel, potrivit art.l din Legea 
nr.155/2010, Poliţia locală se înființează 
în scopul exercitării atribuţiilor privind 
apărarea drepturilor și libertăţilor 


fundamentale ale persoanei, a 
proprietății private și publice, 
prevenirea și descoperirea 


infracțiunilor, în următoarele domenii : 

a) ordinea și liniștea publică, precum 
și paza bunurilor; 

b) circulaţia pe drumurile publice; 

C) disciplina în construcţii și afișajul 
stradal; 

d) protecția mediului; 

e) activitatea comercială; 

f) evidenţa persoanelor; 

9) alte domenii stabilite prin lege. 

În numărul de azi, vă prezentăm 
atribuţiile poliţiei locale în domeniul 
ordinii și liniștii publice, precum și paza 
bunurilor, după cum urmează: 

a) menţine ordinea și liniștea publică 
în zonele și locurile stabilite prin planul 





în alte asemenea locuri publice aflate în 
proprietatea și/sau în administrarea 
unităților/subdiviziunilor  administrativ- 
teritoriale sau a altor instituţii /servicii publice 
de interes local, stabilite prin planul de ordine 
și siguranţă publică; 

c) participă, împreună cu autoritățile 
competente prevăzute de lege, potrivit 
competenţelor, la activități de salvare și 
evacuare a persoanelor și bunurilor periclitate 
de calamități naturale ori catastrofe, precum și 
de limitare și înlăturare a urmărilor provocate 
de astfel de evenimente; 


potrivit competenţei, pentru nerespectarea 
legislației privind regimul de deţinere a 
câinilor periculoși sau agresivi, a celei privind 
programul de gestionare a câinilor fără stăpân 
și a celei privind protecţia animalelor și 
sesizează serviciile specializate pentru 
gestionarea câinilor fără stăpân despre 
existența acestor câini şi acordă sprijin 
personalului specializat în capturarea și 
transportul acestora la adăpost;) 

f) asigură protecţia personalului din 
aparatul de specialitate al 
primarului /primarului general, din instituţiile 


Ă POLIȚIA 
LOCALĂ 
aha 


PIINE PEHLSȚIR 
E a Puii 








de ordine și siguranță publică al 
unității /subdiviziunii administrativ- 
teritoriale, aprobat în condiţiile legii; 

b) menţine ordinea publică în imediata 
apropiere a unităţilor de învățământ publice, 
a unităţilor sanitare publice, în parcările auto 
aflate pe domeniul public sau privat al 
unității /subdiviziunii administrativ- 
teritoriale, în zonele comerciale și de 
agrement, în parcuri, pieţe, cimitire, precum și 


d) acționează pentru identificarea 
cerşetorilor, a copiilor lipsiţi de supravegherea 
și ocrotirea părinţilor sau a reprezentanților 
legali, a persoanelor fără adăpost și 
procedează la încredințarea acestora 
serviciului public de asistență socială în 
vederea soluționării problemelor acestora, în 
condiţiile legii; 

e) constată contravenţii și aplică sancţiuni, 


sau serviciile publice de interes local la 
efectuarea unor controale ori acțiuni specifice; 

g) participă, împreună cu alte autorități 
competente, la asigurarea ordinii și liniștii 
publice cu ocazia mitingurilor, marșurilor, 
demonstrațiilor, procesiunilor, acţiunilor de 
pichetare, acțiunilor comerciale promoţionale, 
manifestărilor cultural-artistice, sportive, 
religioase sau comemorative, după caz, 





precum și a altor asemenea activităţi care se 
desfășoară în spaţiul public și care implică 
aglomerări de persoane; 

h) asigură paza bunurilor și obiectivelor 
aflate în proprietatea unităţii /subdiviziunii 
administrativ-teritoriale și/sau în 
administrarea autorităţilor administraţiei 
publice locale sau a altor servicii/instituţii 
publice de interes local, stabilite de consiliul 
local/Consiliul General al Municipiului 
București; 

i) constată contravenţii și aplică sancţiuni 
pentru nerespectarea normelor legale privind 
conviețuirea socială stabilite prin legi 
“„ Ssauacteadministrative ale autorităţilor 
administrației publice centrale şi locale, 


pentru faptele constatate în raza 
teritorială de competenţă; 
j) execută, în condiţiile legii, 


mandatele de aducere emise de organele 
de urmărire penală și instanțele de 
judecată care arondează 
unitatea/subdiviziunea administrativ- 
teritorială, pentru persoanele care 
locuiesc pe raza de competenţă; 

k) participă, alături de Poliția 
Română, Jandarmeria Română și 
celelalte forțe ce compun sistemul 
integrat de ordine şi siguranţă publică, 
pentru prevenirea și combaterea 
infracționalității stradale; 

1) cooperează cu centrele militare 
zonale în vederea înmânării ordinelor de 
chemare la mobilizare și/sau de 
clarificare a situației militare a 
rezerviştilor din Ministerul Apărării 
Naţionale; 

m) asigură măsuri de protecţie a 





executorilor judecătorești cu ocazia 
executărilor silite; 

n) acordă, pe teritoriul 
unităților/subdiviziunilor  administrativ- 
teritoriale, sprijin imediat structurilor 
competente cu atribuții în domeniul 


menţinerii, asigurării și restabilirii ordinii 
publice. 


Recomandări de la Poliţia Locală 
Bradu adresate brădenilor pentru 
luarea unor măsuri menite să 
prevină furtul din locuinţe: 





- montarea unui sistem: 

e supraveghere video în exterior, care să 
înregistreze orice activitate desfășurată în 
curtea casei; 

e protecție perimetrală ce avertizează 
asupra pătrunderii persoanelor străine în 
curtea dumneavoastră; 

- iluminare cu senzori de mișcare. 

De asemenea, mai mult decât util pentru 
liniştea familiei dvs poate fi: 

e instituirea unui sistem de supraveghere 
a vecinătăţii; 

e interzicerea accesului în curte sau în 

locuinţă și refuzul de a da informaţii despre 
dvs., bunurile pe care le deţineţi ori despre 
vecini, persoanelor străine ce pretind că 
reprezintă diverse instituţii, dar care nu se pot 
legitima; 

e interzicerea accesului în curte sau în 
locuinţă a persoanelor străine care pretind că 
vor să cumpere fructe, băuturi alcoolice, 
animale sau diverse produse agricole, mai ales 
dacă sunteţi singuri acasă, neputându-le 
supraveghea în permanenţă. 

e apelarea la o persoană de încredere care 
să vă ridice eventualele facturi sau înștiințări 
lăsate în poartă ori în cutia poștală, pe 
perioada cât lipsiţi de la domiciliu; 

e utilizarea sistemului de securitate 
antiefracție care trebuie să devină un obicei 
firesc, precum închiderea ușii; 


e prezenţa unui câine; 
e cvitarea depozitării în curtea casei, la 
vedere, a ambalajelor unor obiecte de valoare. 


Ponturi pentru derutarea 

infractorilor 

e când părăsiţi locuința, pe timpul nopții, 
lăsaţi o lumină aprinsă sau un aparat de radio 
în funcţiune; 

e în cazul absenţelor îndelungate de la 
domiciliu, rugaţi vecinii sau prietenii apropiaţi 
să procedeze astfel încât să nu se simtă lipsa 
dumneavoastră: geamuri deschise, ridicarea 
corespondenţei etc.; 

e montați la vedere plăcuţe de atenţionare 
cu privire la existența unui sistem de 
securitate; o sirena de exterior descurajează 
extrem de eficient: 


e achiziționaţi întrerupătoare care, la 
diverse intervale de timp, aprind și sting 
automat lumina. 

Și pentru că este vremea concediilor de 
odihnă ..iiar lumea virtuală este parte din 
viața noastră: 

e Nu vă transformați conturile de pe 
rețelele de socializare în surse de informații 
pentru infractori. 

e Faceţi-le inaccesibile pentru persoane 
necunoscute și manifestaţi o atenţie sporită la 
datele și fotografiile pe care le postați. 

e Evitaţi prieteniile cu persoane pe care nu 
le cunoaşteţi în realitate și nu dezvăluiţi date 
despre dumneavoastră celor pe care îi 
cunoaşteţi doar în mediul online. 

e Atunci când plecaţi pentru o perioadă 
mai lungă de acasă, nu faceţi acest lucru public 
pe internet. 

Alertă sanitar-veterinară! 


) 





Direcţia Sanitar Veterinară şi pentru Siguranţa 
Alimentelor Argeș (DSVSA) a înaintat tuturor 
primăriilor din Argeș o adresă prin care se 
cere luarea de măsuri în vederea prevenirii 
apariţiei în judeţ a focarelor de pestă porcină 
africană, o boala periculoasă ce se manifestă la 
suine şi care, la acest moment, nu se poate 
trata și pentru care nu există vaccin. lată 
conţinutul adresei înaintate de DSVSA Argeș: 


“Având în vedere evenimentele epidemiologice din ultima 
perioadă, referitoare la confirmarea unor cazuri de pestă africană 
atât la porcii domestici cât și la porcii mistreți, în judeţele Tulcea, 
Constanţa, Brăila, Bihor, evoluţia îngrijorătoare a bolii în țările 
învecinate României, Direcţia Sanitar Veterinară și pentru Siguranța 
Alimentelor Argeș vă — î 
comunică: | 

-  Înştiinţaţi toţi 
crescătorii de suine, de pe 
raza dumneavoastră de 
activitate, despre evoluţia și 
pericolul pe care îl 
reprezintă această boală 
(produsă de un virus foarte 
rezistent) şi îndemnați la o 
reacție rapidă a acestora, 
constând în anunţarea 
imediată (pe orice cale) a 
autorităților veterinare, în 
cazul  observării unor 
suspiciuni de boală la porcii 
domestici și sălbatici, 
pentru a putea fi luate cât 
mai rapid măsurile 
necesare; 

- Cetăţenii să respecte 
cu stricteţe regulile 
minime de biosecuritate 
în vederea prevenirii pericolului apariţiei acestei boli: 

a) proprietarii de suine trebuie să nu intre în adăpostul porcilor 
cu încălțămintea și hainele cu care au mers pe stradă; 

b) este indicat chiar ca, la intrarea în adăpost, să pună o tăviţă 
cu paie sau rumeguș îmbibate cu o soluţie slabă de sodă caustică; 

c) porcii să fie crescuţi doar în spaţii îngrădite, fără a avea 
posibilitatea să intre în contact cu porcii străini de curtea acestora, 
cu porci mistreți sau cu proprietari străini care deţin porci 
domestici; 

d) porcii să nu fie hrăniţi cu resturi alimentare /lături/spălătură 
provenită de la carnea de porc gătită în familie; 

e) dacă există vânători în familie care aduc carne de mistreţ, sub 
nicio formă nu se va da porcilor domestici apa provenită de la 
spălarea cărnii sau resturi de carne; 

f) scroafele/vierii nu vor fi scoşi din exploataţie în scopul montei 
cu animale din altă exploataţie; 

g) nu vor fi cumpăraţi purcei din locuri necunoscute, fără a fi 
identificaţi (cu crotalie) și fără certificatul sanitar-veterinar eliberat 
de medicul veterinar de liberă practică împuternicit; 

h) nu va fi folosită în hrana porcilor iarba culeasă de pe câmp 
(pentru că ea ar fi putut să vină în contact cu porci mistreți bolnavi). 

- Monitorizarea activităţii comercianților de suine în 
târgurile de animale, în vederea comercializării de porci sănătoși, 
identificați (cu crotalie), cu certificat sanitar-veterinar și formular 

de mișcare eliberat de medicul veterinar de liberă practică 
împuternicit." 


Zeci de mii de porci 
sacrificați! 


Virusul pestei porcine africane a fost confirmat la sfârșitul lunii 
iunie în fermele aparținând unei exploataţii comerciale de creștere 
a porcilor din judeţul Tulcea. În urma acestei constatări, Autoritatea 
Naţională Sanitar Veterinară și pentru Siguranța Alimentelor 
(ANSVSA) a anunţat că vor fi sacrificați toţi porcii existenţi în fermă, 
şi anume 44.580 de capete! Ulterior au fost confirmate și alte focare 
de pestă porcină africană, în Insula Mare a Brăilei, dar și în judeţele 
Constanţa și Bihor. 

Pesta porcină africană (PPA) a fost confirmată în România la 
sfârşitul lunii august a anului trecut, iar numărul focarelor a crescut 
foarte mult în luna iunie a 
acestui an, după ce primele 
suspiciuni de PPA au fost 
confirmate în localităţi 
tulcene situate pe braţul 
Chilia al Dunării, granița 
româno-ucraineană. 
Apariţia focarelor de PPA 
din România la un interval 
de circa trei ani față de 
înregistrarea focarelor de 
PPA din Ucraina se explică 
prin începerea recoltării 
mecanizate și a vânătorii în 
țara vecină, care au speriat 
mistreţii bolnavi. Aceştia, 
pe fondul nivelului scăzut 

mii unele cazuri, în stare de 
libertate de localnici. 


Cum recunoşti animalul 
bolnav 


Semnele specifice pestei porcine africane lipsesc, ceea ce şi face 
ca depistarea imediată a bolii să fie problematică. Nu sunt diferențe 
între animalele bolnave de pestă porcină clasică sau cea africană. 
Pesta porcină africană devine evidentă la formele preacute sau 
acute. Semnele care indică infecția: 

- moartea subită a animalelor fără evidențe; 

- prezenţa unei febre ridicate, de 40-42 grade; 

- prezenţa unei înroșire a pielii, simptom ce poate sesizat mai 
mult la animalele cu pielea deschisă. Această înroșire apare mai ales 
în vârful urechilor, la coadă, pe piept şi/sau în zona abdomenului ; 

- animalele bolnave își pierd pofta de mâncare, devin apatice și 
înainte de deces cu 24-48 de ore își pierd coordonarea motrică; 

- voma, diaree (uneori chiar cu sânge), scurgeri din ochi; 

- animalele mor în cel mult 20 de zile de la îmbolnăvire; 

- scroafele avortează. 

Rata de mortalitate a suinelor cu pestă porcină africană este de 
100% la rasele domestice. Toate animalele suspecte trebuie 
sacrificate și neutralizate, iar proprietarii vor despăgubiţi de către 
stat, în condiţiile prevăzute de legislaţie 

Virusul pestei porcine africane nu se transmite la om și nu 
afectează omul. 

Prin intermediul iniţiativei 
WiFi4Eu, Comisia Europeană 
dorește să promoveze accesul 
gratuit la Wi-Fi (reţea de internet 
fără cablu) în spaţii publice 
precum parcuri, pieţe și clădiri 
publice, biblioteci, muzee, centre 
de sănătate, peste tot în Europa. 
Concret, Comisia Europeană 
acordă unor entităţi precum 
unităţile administrativ-teritoriale 
un cupon valoric în valoare de 
15.000 de euro, care poate fi 
utilizat pentru a achiziţiona 
echipamente și a acoperi costurile 
de instalare ale reţelei Wi-Fi. 


Primăria Bradu, în numele UAT Bradu 
s-a înscris în acest program, solicitarea de 
finanțare fiind depusă on-line, beneficiarii 
urmând a fi selectaţi pe baza principiului 
“primul venit, primul servit”. Pentru 
România sunt disponibile 15 cupoane 
valorice. Prima cerere de proiecte - 
derulată simultan în tot spaţiul UE a fost 
însă anulată, Comisia Europeană 
recunoscând că a fost depășită de numărul 
mare de înscrieri în acest program. 

“În ciuda interesului enorm de care s-a 
bucurat inițiativa, interes care s-a reflectat 
în numărul mare de înscrieri, Agenţia 
Executivă pentru inovare și Reţele (INEA) a 
comisiei Europene a decis cu părere de rău 
să anuleze prima cerere de proiecte, lansată 
la data de 15 mai. În urma unei investigaţii 
aprofundate, s-a ajuns la concluzia că 
solicitanţii nu și-au putut depune cererile în 
condiții de egalitate din cauza unei erori 
tehnice (situaţie cu care s-a confruntat și 
UAT Bradu -n.r.). 

Comisia s-a angajat să asigure o 
procedură bazată pe echitate și încredere. 

O nouă cerere de proiecte va fi lansată în 
toamna lui 2018 (data exactă urmează să 
fie anunţată). 

Portalul își va relua activitatea de îndată 
ce se finalizează intervențiile tehnice.”, se 
arată într-un comunicat al Uniunii 
Europene. 


Relativ nou-înfiinţat, Clubul Sportiv Real Bradu se 
impune, încet-încet în peisajul sportului naţional. 
Secţia de gimnastică a strâns deja o salbă de 
medalii, iar legat de acest aspect trebuie scos în 
evidenţă faptul că se acordă o mare atenţie 
copiilor, clubul constituindu-se într-o excelentă 
alternativă pentru tânăra generaţie nu doar 
pentru a-și petrece timpul liber, ci și pentru a păși 
pe drumul către performanţă în diferite discipline: 
gimnastică ritmică, fotbal, handbal. Pe de altă 
parte, după un tur de campionat catastrofal, în 
care a strâns doar 3 puncte, echipa de fotbal 
seniori a clubului, care activează în Liga a IV-a, a 
avut un retur de excepţie, cu nouă victorii în 15 
meciuri! 

Despre viitorul echipei, dar și al celorlalte secţii ale clubului, 
am stat de vorbă cu Ionuţ Nae, directorul “Real Bradu. 

- Echipa de fotbal seniori CS Real Bradu a încheiat sezonul 
2017-2018 pe locul al 14-lea din 16 echipe care compun Liga 
a IV-a. Este un loc mulţumitor? 

- Privind locul din clasament, nu este mulțumitor 
bineînțeles, dar având în vedere jocul echipei și rezultatele din 
ultimul timp, pot spune că suntem pe un trend ascendent și, în 
mare parte, mulțumit... 

- Echipa a avut un retur de excepție, în care a acumulat 27 
de puncte din totalul de 30. Cum a fost posibilă o astfel de 
evoluţie? 

- În primul rând ne-am întărit prin aducerea în lot a câtorva 
jucători cu experienţă. George Stan, antrenorul echipei din 
retur, a adus, de asemenea, un plus de organizare și valoare 
m În retur am fost mult mai organizaţi şi mai disciplinaţi, 












Fotbaliştii de la CS Real Bradu au avut un retur de excepţie 


| lb pl 
Între 6 și 8 iulie anul curent, pe stadionul din 
Bradu s-a desfășurat o tabără de vară, “Summer 
Voetball Camp”, în care reprezentanții unei școli 
de fotbal olandeze au predat unor copiii în vârstă 
de 7-14 ani, veniţi din toată ţara, modul de 
pregătire olandez. 





Nyron Wau, fost internaţional olandez, produs al școlii de 
fotbal a PSV Eindhoven, și-a adus în România tot staful de la 
școala pe care o deţine, „Voetball Total Control”. La Bradu, peste 
70 de copii din lași, Cluj-Napoca, Zalău, Constanţa sau Focșani 
au deprins tainele pregătirii olandeze, batavii având printre 
cele mai bune școli de fotbal din lume. „Vreau să arătăm cum 
ne antrenăm noi în Olanda, vrem să prezentăm genul de 
pregătire specific olandeză: tehnic, tactic, fizic, unu-la-unu, 
toate acestea în timp ce ne distrăm, ne jucăm cu zâmbetul pe 
buze”, a spus Nyron Wau în conferinţa de presă care a precedat 
deschiderea taberei. 


lucruri ce au contat în obţinerea celor 9 
IN] ] victorii din 15 meciuri. | 

îm 1  -Ceplanuri aveţi pentru campionatul 
= a 2017-2018 ? Care va fi obiectivul echipei ? 
- Planurile sunt de a deveni și mai 
puternici, prin muncă, disciplină şi 
organizare, trei atribute esenţiale în viziunea 
mea. Obiectivul pentru anul competițional 
2018-2019 va fi clasarea în primele 3 echipe 
ale seriei. 

- Ce înseamnă cooptarea lui Cristi Negru 
la club și care va fi strategia clubului 
pentru copii și juniori? 

- Cooptarea la club a lui Cristi Negru 
înseamnă în primul rând un plus de 
experienţă. Să nu uităm că are în palmares 
197 de meciuri și 31 de goluri pe prima scenă 
a fotbalului românesc! Prin aducerea lui 


„Nu răcnetul unui 
antrenor motivează 
un copil” 

Înainte de a veni în România, 
Nyron Wau şi-a invitat partenerii 
români în Olanda, unde le-a 
prezentat celebrele școli de fotbal 
Ajax Amsterdam și PSV Eindhoven, 
de unde ai noștri s-au întors cu 
multe învățăminte noi, printre care 
şi faptul că „nu răcnetul unui 
antrenor motivează un copil, așa 
cum se procedează de obicei în 
România. Olandezii au găsit doi parteneri de nădejde aici: 
şcolile de fotbal Prosport Focşani şi Inter Star Piteşti. În 
colaborare cu Clubul Sportiv Real Bradu, s-au pus bazele acestei 
interesante tabere de vară, oaspeţii apreciind în mod deosebit 
baza de pregătire pe care au găsit-o în comuna de 

lângă Pitești. Aceștia sunt ajutaţi în demersul lor 
de către fostul atacant al echipei FC Argeș, Adrian 
Dulcea, actualmente antrenor al nou-promovatei 
în Liga a 3-a Atletic Bascov și antrenor la mai 
multe grupe de copii. În cele trei zile ale taberei, 
copiii au învățat mișcările de bază (driblinguri, 
fente în diferite forme, exerciţii cu finalizare), 
coordonare și forță explozivă etc. Micuţii fotbaliști 
| au beneficiaat de echipament complet marca 


În PP ii L Voetball Total Control, iar la final fiecare a primit 


câte o fișă personală care conţine rezultatele 
înregistrate la capitolele Tehnică, Inteligență, 
Personalitate, Viteză, Coordonare și Agilitate. 

No antrenor al grupelor de copii și juniori, Cristi 
Negru, alături de lonuţ Nae, directorul “Real Bradu” 




















sperăm să atragem cât mai mulţi copii la clubul nostru, din 
Bradu şi nu numai... Strategia clubului la copii și juniori pentru 
anul competiţional ce va urma este formarea de noi grupe de 
vârstă. Vom avea undeva la 7-8 grupe de vârstă, de la 2002 
până la 2012, cei mai micuțţi. Le vom oferi cele mai bune condiţii 
de pregătire, pentru că știu că la vârste fragede au nevoie de 
sprijin pentru a începe o carieră în sport. 

- Ce noutăţi sunt la celelalte secţii ale clubului ? 

- Şi la celelalte secţii ale clubului avem activitate intensă. La 
secția handbal am ajuns la un număr de 22-23 de copii,14 fiind 
din Bradu. La secția gimnastică și dans sportiv, copiii vor avea 
5 zile de concurs la Năvodari, la sfârșitul lunii iulie, de unde 
sperăm să vină cu medalii și trofee, așa cum ne-au obișnuit. De 
asemenea, sunt fericit că am reușit să dotăm sala de 
antrenament a copiilor cu o saltea tatami de 50 mp de foarte 
bună calitate. La secția “Sportul Columbofil” am început 
activitatea din primăvara aceasta, unde pasionaţii columbofili 
din cadrul clubului nostru au îmbarcări pentru porumbei 
săptămânal. Şi lor le-am creat toate condiţiile, pentru că le 
respectăm pasiunea pe care o au. 

